ജനങ്ങള്ക്ക് പാലത്തില് കയറാന് ഗോവണി വേണം ചെറുതോണി: അപ്രോച്ച് റോഡ് ഇല്ലാത്തതിനാല് തോടിനു മറുകരയെത്താന് ഒരു ഗ്രാമമൊന്നാകെ വലയുകയാണ്. മുരിക്കാശേരി പൂമാങ്കണ്ടം നാടിയാംകുന്നേല്പടി കരിന്പനക്കല് പടി റോഡിലെ പാലത്തിനാണ് അപ്രോച്ച് റോഡ് നിര്മിക്കാതെ ജനങ്ങളെ ദുരിതത്തിലാക്കിയിരിക്കുന്നത്. സ്ത്രീകളും കുട്ടികളുമടക്കം നിരവധിയാളുകള് സഞ്ചരിക്കുന്ന വഴിയാണിത്. പാലത്തിന്റെ അപ്രോച്ച് റോഡ് നിര്മിച്ചിരുന്നെങ്കില് വാഹനങ്ങള് ഉള്പ്പെടെ ഇതുവഴി സഞ്ചരിക്കാനാവുമായിരുന്നു. എട്ടുവര്ഷം മുന്പ് ജില്ലാ പഞ്ചായത്ത് ഫണ്ടുപയോഗിച്ചു നിര്മിച്ചതാണ് പാലം. അന്നുമുതല് പാലത്തിലേക്ക് കയറാന് നാട്ടുകാര് കാമുകിന് തടികൊണ്ട് ഗോവണിപോലെ നിര്മിക്കുകയാണ്. ഓരോവര്ഷവും തടിപ്പാലം ദ്രവിച്ചുപോവുകയും നാട്ടുകാര് പുതിയത് നിര്മിക്കുകയുമാണ്. കുട്ടികളും പ്രായമായവരുമെല്ലാം പാലത്തിലേക്ക് കയറുന്നതും ഇറങ്ങുന്നതും സാഹസപ്പെട്ടാണ്. മഴക്കാലമായതോടെ ഇതുവഴിയുള്ള യാത്ര വളരെ ദുരിതപൂര്ണമായിരിക്കയാണ്. എത്രയുംവേഗം പാലത്തിന്റെ അപ്രോച്ച് റോഡ് നിര്മിച്ച് നൂറുകണക്കിനാളുകളുടെ ദുരിതയാത്രക്ക് അറുതിവരുത്തണമെന്നാണ് നാട്ടുകാരുടെ ആവശ്യം.